Die pastoor mag nie laat wees nie! sê spoedvraatArgieffoto ŉ 66-jarige man is Sondag in hegtenis geneem in verband met ŉ spoedoortreding op die N12 in Alberton in Gauteng. Die man het glo teen 168km/h in ŉ 120km/h-sone gery. “Hy het beweer hy het só vinnig gery omdat hy ŉ pastoor moes gaan oplaai, en hy wou nie hê die pastoor moet laat wees vir sy diens nie,” het hoofsupt. Wilfred Kgasago, ŉ woordvoerder van die Ekurhuleni-metropolisie, gesê. Die man is omstreeks 07:10 in hegtenis geneem. Hy is na die Alberton-polisiestasie geneem en later op R1 000 borgtog vrygelaat. Die man moet binnekort in die Palm Ridge-landdroshof verskyn op ŉ aanklag van roekelose of nalatige bestuur.